AQSh mudofaa vaziri: Raqqani IShID jangarilaridan ozod qilishda 600 dan ortiq kishi halok bo‘ldi

Raqqani IShID jangarilaridan ozod qilishda 600dan ortiq kishi halok bo‘ldi. Bu haqda AQSh mudofaa vaziri Jeyms Mettis ma’lum qildi, deya xabar beradi “Gazeta.ru”.

“Qo‘shma Shtatlar qurolli kuchlarining bir nafar harbiy xizmatchisi halok bo‘ldi. Kurdlar tomonidan yo‘qotishlar 600 dan ortiq kishini tashkil etdi”, — dedi Pentagon rahbari.
Jeyms Mettisga ko‘ra, bu raqamlar AQSh Suriya va Iroqda IShIDga qarshi quruqlikda faol operatsiyalar o‘tkazmayotganligidan dalolat beradi.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.